CELEX: 32018D0280
Language: hu
Date: 2018-02-23 00:00:00
Title: A Tanács (KKPB) 2018/280 határozata (2018. február 23.) a Fehéroroszországgal szembeni korlátozó intézkedésekről szóló 2012/642/KKBP határozat módosításáról

24.2.2018   
            
            
               HU
            
            
               Az Európai Unió Hivatalos Lapja
            
            
               L 54/16
            
         A TANÁCS (KKPB) 2018/280 HATÁROZATA
   (2018. február 23.)
   a Fehéroroszországgal szembeni korlátozó intézkedésekről szóló 2012/642/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2012. október 15-én elfogadta a 2012/642/KKBP határozatot (1).
            
         
               (2)
            
            
               Az említett határozat felülvizsgálata alapján a Fehéroroszországgal szembeni korlátozó intézkedéseket 2019. február 28-ig meg kell hosszabbítani.
            
         
               (3)
            
            
               A Tanács emellett megállapodott abban, hogy a tagállamok engedélyezhetik a kizárólag sportesemények vagy edzés céljára való felhasználásra szánt bizonyos kis kaliberű sportpuskák, kis kaliberű sportpisztolyok, illetve kis kaliberű lőfegyverekhez való lőszer kivitelét, illetve az ehhez kapcsolódó technikai segítségnyújtást vagy közvetítői szolgáltatásokat, finanszírozást vagy pénzügyi támogatást; a Tanács ugyanakkor hangsúlyozta, hogy az említett kivitel korlátozott mennyiségű lesz, illetve hogy az nem érinti az engedélyezésre vonatkozóan alkalmazandó rendelkezéseket.
            
         
               (4)
            
            
               A 2012/642/KKBP határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések érvényesülésének biztosítása érdekében e határozatnak haladéktalanul hatályba kell lépnie,
            
         ELFOGADTA EZT A HATÁROZATOT:
   1. cikk
   A 2012/642/KKBP határozat a következőképpen módosul:
   
               1.
            
            
               A 2. cikk a következő bekezdésekkel egészül ki:
               „(4)   Az 1. cikktől eltérve a tagállamok engedélyezhetik a kizárólag sportesemények és edzés céljára való felhasználásra szánt kis kaliberű sportpuskák, kis kaliberű sportpisztolyok, illetve kis kaliberű lőfegyverekhez való lőszer eladását, szolgáltatását, átadását vagy kivitelét, illetve az ezekhez kapcsolódó technikai segítségnyújtást vagy közvetítői szolgáltatásokat, finanszírozást vagy pénzügyi támogatást.
               Az Unió megteszi a szükséges intézkedéseket annak érdekében, hogy meghatározza az e bekezdés hatálya alá tartozó termékek körét.
               (5)   Az érintett tagállamnak legalább 10 nappal az engedélyezést megelőzően értesítenie kell a többi tagállamot és a Bizottságot a (4) bekezdés szerinti engedély megadására vonatkozó szándékáról, ideértve az érintett felszerelés típusára és mennyiségére, valamint tervezett felhasználási céljára, továbbá a kapcsolódó segítségnyújtás vagy szolgáltatások természetére vonatkozó tájékoztatást is.”
            
         
               2.
            
            
               A 8. cikk helyébe a következő szöveg lép:
               „8. cikk
               (1)   Ezt a határozatot 2019. február 28-ig kell alkalmazni.
               (2)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot szükség szerint meg kell újítani vagy módosítani kell.”
            
         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2018. február 23-án.
      
         
            a Tanács részéről
         
         
            az elnök
         
         E. ZAHARIEVA
      
   
   
      (1)  A Tanács 2012/642/KKBP határozata (2012. október 15.) a Fehéroroszországgal szembeni korlátozó intézkedésekről (HL L 285., 2012.10.17., 1. o.).